เงินบาทเปิดตลาด 32.40/41
ธนาคารกรุงศรีอยุธยา รายงาน เงินบาทเปิดตลาดเช้านี้อยู่ที่ 32.40/41 ยังทรงตัว แต่แนวโน้มแข็งค่า
18 มิ.ย. 2553

ธนาคารกรุงศรีอยุธยา รายงาน เงินบาทเปิดตลาดเช้านี้อยู่ที่ 32.40/41 ยังทรงตัว แต่แนวโน้มแข็งค่า
นักบริหารเงินจากธนาคารกรุงศรีอยุธยา เปิดเผยว่า เงินบาทเปิดตลาดเช้านี้อยู่ที่ระดับ 32.40/41 บาท/ดอลลาร์ ทรงตัวอยู่ในระดับเดียวกันกับช่วงปิดตลาดเย็นวานนี้ ซึ่งเป็นไปในทิศทางเดียวกับภูมิภาค และมีแนวโน้มที่ขยับแข็งค่าได้
 "(เงินบาท)ไม่เปลี่ยนแปลงจากปิดตลาดเย็นวานนี้ นิ่งๆ อยู่ตรงนี้มาสามวันแล้วไม่ได้ไปไหนเลย อาจเป็นเพราะมีคนเทรดดอลลาร์/บาทน้อย และธนาคารแห่งประเทศไทยเข้ามาดูด้วย" นักบริหารเงิน กล่าว
ปัจจัยที่ส่งผลกระทบมาจากการประมูลพันธบัตรของสเปนที่ออกมาค่อนข้างดี ขณะที่ตัวเลยการจ้างงานและดัชนีผู้บริโภคของสหรัฐออกมาไม่ค่อยดีเท่าไหร่ ทำให้เงินยูโรกลับมาปรับตัวแข็งค่าขึ้นเล็กน้อย หลังนักลงทุนเทขายดอลลาร์กลับมาถือครองเงินยูโรแทน
สำหรับความเคลื่อนไหวของสกุลเงินหลักต่างประเทศช่วงเช้านี้ เงินเยนอยู่ที่ระดับ 90.87/92 เยน/ดอลลาร์ ปรับตัวแข็งค่าจากระดับ 91.28/31 เยน/ดอลลาร์ ส่วนเงินยูโรยังคงอยู่ที่ระดับเดียวกับเย็นวานนี้ 1.2386/2390 ดอลลาร์/ยูโร
นักบริหารเงิน คาดว่า เงินบาทจะเคลื่อนไหวในกรอบแคบๆ ระหว่าง 32.35-32.45 บาท/ดอลลาร์